12. Forslag til lokalplan nr. 414 - Boligområde ved Riisvej og [adresse] i Foldby-Norring 
(Åben)
Tidl. politisk behandling PU, 01.09.20, pkt. 104
Forventet sagsgang
PL-U, ØK,  BY 
Lovgrundlag
Planloven
SAGENS INDHOLD
Byrådet skal i denne sag tage stilling til ”Forslag til lokalplan nr. 414 – Boligområde ved 
Riisvej og [adresse] i Leonora Gregersen”. Planforslaget fremlægges efterfølgende i offentlig høring.
Lokalplanforslaget tager udgangspunkt i en privat bygherres ønske om at etablere et boligområde med 
åben-lave boliger med tilhørende fælles opholdsarealer mellem [adresse] og [adresse] i Foldby- Norring. 
Størstedelen af lokalplanområdet ligger inden for kommuneplanramme 7.BO.2, mens en mindre del (areal 
ud for [adresse]) ligger inden for kommuneplanramme 7.BO.9. Lokalplanområdet omfatter et areal på i alt 
3,7 ha.
Formålet med lokalplanen er at skabe mulighed for opførsel af 19 åben-lav boliger i form af individuelle 
enfamiliehuse samt 12 boliger i form af 6 dobbelthuse på særligt udpegede grunde. Grundstørrelserne 
varierer fra ca. 800 m² til ca. 1043 m². Dobbelthusene placeres spredt i området, så det sikres, at området 
fremstår som et åben-lav boligområde. Boligerne kan opføres i op til 2 etager. Lokalplanen skal desuden 
sikre, at der anlægges fælles opholds- og friarealer til det nye boligområde samt fastlægge parkering, vej- 
og stiforløb.
VURDERING
Lokalplanen er i overensstemmelse med kommuneplanramme 7.BO.2 og 7.BO.9 i Kommuneplan 2021-32, 
der udlægger området til åben-lav og tæt-lav boligbebyggelse.
Teknik og Miljø vurderer, at den overordnede disponering af området med to boligenklaver med vejadgang 
fordelt på [adresse] og [adresse] sikrer, at der kan skabes en centralt beliggende grøn kile til ophold, stier og 
regnvandshåndtering. Stierne binder det nye boligområde sammen med den eksisterende by, så der 
skabes en sikker forbindelse mellem [adresse], idrætsområdet ved [adresse] og de grønne rekreative 
arealer. Bebyggelsesplanen vurderes at være i overensstemmelse med den disponering af området, der 
er skitseret i ”Helhedsplan for Leonora Gregersen”. 
Lokalplanforslaget giver mulighed for opførsel af åben-lave boliger i form af enfamiliehuse og dobbelthuse. 
Kombinationen af de to boligtyper vurderes at understøtte efterspørgslen på traditionelle parcelhusgrunde 
og behovet for mindre boliger til ældre eller enlige. Spredningen af dobbelthusene inden for området 
vurderes desuden at underbygge oplevelsen af et åben-lav boligområde, så området ikke får karakter af 
tæt-lav boligområde.
Håndtering af regnvand inden for lokalplanområdet skal ske på overfladen og lokalplanforslaget indeholder 
bl.a. bestemmelser om, at regnvand skal afledes i åbne render eller grøfter, så det bliver rekreativ kvalitet 
Sagsnr. EMN-2020-32518
DokID: 2565090
Lone Bech
Byråd
29-03-2022 19:00
for området. Vandhåndteringen vurderes at være i overensstemmelse med retningslinjerne i Kommuneplan 
2021-32 vedrørende bæredygtig vandhåndtering herunder indarbejdelse af LAR-løsninger i byudviklingen.
Herudover indeholder lokalplanforslaget bestemmelser om varieret beplantning i form af større træer, slået 
græs, enggræsser og vilde blomster. Det vurderes at være i overensstemmelse med anbefalingerne i 
Kommuneplan 2021-32, herunder Favrskov Kommunes Biodiversitetsplan ”Vild med Favrskov” om 
indarbejdning af biodiversitet i kommunale planer.
ØKONOMI
Lokalplanen omfatter alene private arealer, hvorfor den ikke medfører egentlige udgifter for [adresse] 
Kommune.
Vejene klassificeres som offentlige veje, og der må forventes udgifter til efterfølgende kommunal drift og 
vedligehold.
Udover et mindre område ud for [adresse] ligger størstedelen af lokalplanområdet i landzone. Den del af 
lokalplanområdet der ligger i landzone overføres ved lokalplanens endelige vedtagelse til byzone. Ejer af 
arealet har underskrevet en erklæring om fraskrivelse af kommunal overtagelsespligt samt aftale om forbud 
mod brug af pesticider.
INDDRAGELSE
Borgerinddragelse og kommunikation om lokalplanforslaget sker efter reglerne i planloven. Det er et 
selvstændigt mål med planloven, at offentligheden i videst muligt omfang inddrages i planlægningsarbejdet.
Lokalplanforslaget skal efter godkendelse offentliggøres ved annoncering på kommunens hjemmeside med 
en indsigelsesfrist, som Teknik og Miljø anbefaler fastlagt til otte uger.
INDSTILLING
Direktøren for Teknik og Miljø indstiller til Byrådet:
1.
At ”Forslag til lokalplan nr. 414 – Boligområde ved Riisvej og [adresse] i Foldby-Norring” godkendes 
og fremlægges i offentlig høring i 8 uger.
BESLUTNING
Plan- og Landdistriktsudvalget, 14. marts 2022: 
Fraværende: Ingen
Indstilles godkendt.
Økonomiudvalget, 22. marts 2022:
Fraværende: Ingen
Indstilles godkendt. 
Byrådet, 29. marts 2022:
Fraværende: Ingen
Godkendt. 
Bilag
1.
Forslag til lokalplan nr. 414 - Boligområde ved Riisvej og [adresse] i Foldby-Norring (2574913)
